**Tirgus izpētes dokuments**

**“****Par vīriešu un sieviešu uzvalka žakešu un bikšu, sieviešu svārku, formas tērpu cepuru ar nagu izveidi”**

(Paziņojums par tirgus izpēti Nr.13)

Rīga, 2019

**1. VISPĀRĪGĀ INFORMĀCIJA:**

* 1. **Pasūtītājs -** Rīgas pašvaldības policija, Lomonosova iela 12A, Rīga, LV-1019, banka: Luminor Bank AS Latvijas filiāle, kods: NDEALV2X, konts: LV82NDEA0021800014010. Profila adrese internetā: [rpp.riga.lv](http://www.riga.lv). Darba laiks – darba dienās no plkst. 8.30 līdz plkst. 17.00, (pusdienu pārtraukums no plkst. 12.00 līdz plkst. 12.30).
  2. **Pasūtītāja kontaktpersona**  - Vecākais juriskonsults Roberts Straume, e-pasts roberts.straume@riga.lv, telefona Nr.67037834.
  3. **Piedāvājumu iesniegšana**: Pretendents piedāvājumu var iesniegt, nosūtot to uz tirgus izpētes dokumenta 1.2.punktā norādītās kontaktpersonas e-pastu vai iesniedzot personīgi Lomonosova ielā 12A, Rīgā, 39.kabinetā, **līdz 2019. gada 25.septembra plkst. 11.00.**

**2. INFORMĀCIJA PAR TIRGUS IZPĒTES PRIEKŠMETU:**

* 1. **Tirgus izpētes priekšmets** – Vīriešu un sieviešu uzvalka žakešu un bikšu, sieviešu svārku, formas tērpu cepuru ar nagu izveide.
  2. **Paredzamā iepirkuma līguma summa –** EUR 5500,00 (pieci tūkstoši pieci simti *euro*, 00 centi) bez pievienotās vērtības nodokļa.
  3. **Paredzamais preces izveides laiks** – saskaņā ar pretendenta norādīto piegādes termiņu tirgus izpētes dokumenta 2.pielikuma “Tehniskā specifikācija” 6.3.apakšpunktā.
  4. **Piedāvājumu vērtēšanas kritēriji**:

|  |  |  |
| --- | --- | --- |
|  | ***Vērtējamais kritērijs*** | ***Punktu skaits*** |
| 2.4.1. | Piedāvājuma cena EUR bez PVN (*3.pielikuma “Finanšu piedāvājums” 8.punktā norādītā cena*) | **70** |
| 2.4.2. | Piegādes termiņš  (2*.pielikuma “Tehniskā specifikācija” 6.3.punktā norādītais dienu skaits*) | **20** |
| 2.4.3. | Trūkumu novēršanas termiņš  (2*.pielikuma “Tehniskā specifikācija” 6.1.punktā norādītais darba dienu skaits*) | **10** |
|  | **Kopā:** | **100** |

*1)Piedāvājuma cena EUR bez PVN*. Pretendents, kurš piedāvā viszemāko cenu saņem augstāko vērtējumu – 70 punktus. Piešķiramos punktus aprēķina izmantojot šādu formulu: **(Cx/Cy) x P**, kur Cx ir lētākā piedāvājuma cena, Cy vērtējamā piedāvājuma cena un P –noteiktais maksimālais punktu skaits cenai;

*2)Piegādes termiņš*. Pretendents, kurš piedāvā īsāko piegādes termiņu, saņem augstāko vērtējumu – 20 punktus. Piešķiramos punktus aprēķina izmantojot šādu formulu: (Tx/Ty) x P, kur Tx ir īsākais piedāvājuma piegādes termiņš, Ty – vērtējamais piedāvājuma piegādes termiņš un P – noteiktais maksimālais punktu skaits vērtēšanas kritērijam “Piegādes termiņš”;

*3)Trūkumu novēršanas termiņš*. Augstāko vērtējumu (10 punkti) saņem pretendents, kurš piedāvās visīsākajā laikā novērst konstatētos kvalitātes trūkumus. Katrs nākamais rezultāts, kas garāks par visīsāko termiņu, saņem par 2 punktiem mazāk. Minimālais punktu skaits 0.

**2.5.** Gadījumā, ja vairāki pretendenti ieguvuši vienādu lielāko punktu skaitu, priekšroka tiek dota tam pretendentam, kurš ir piedāvājis viszemāko piedāvājuma cenu, kuru pretendents ir norādījis tirgus izpētes dokumenta 3.pielikuma “Finanšu piedāvājums” 8.punktā.

**3. PRASĪBAS UN IESNIEDZAMIE DOKUMENTI:**

|  |  |  |
| --- | --- | --- |
| **Nr. p.k.** | **Prasība** | **Iesniedzamie dokumenti un/vai prasību pārbaude** |
| 3.1. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā | *Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.*  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.  Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 3.2. | Pieteikums dalībai tirgus izpētē | Pretendentam ir jāiesniedz parakstītu pieteikumu dalībai tirgus izpētē saskaņā ar tirgus izpētes dokumenta 1.pielikumā norādīto formu.  *\*Ja pretendentu pārstāv persona, kas atšķiras no Uzņēmuma reģistrā norādītajām pārstāvēt tiesīgajām personām, iesniedzot piedāvājumu dalībai tirgus izpētē, jāpievieno pilnvara (oriģināls vai apliecināta kopija. Ja piedāvājums tiek iesniegts ar e-pasta starpniecību, tad šādā gadījumā pilnvaru vai tās kopiju sūta ieskanētā veidā).* |
| 3.3. | Pretendents iesniedz aizpildītus un parakstītus tirgus izpētes dokumenta 2.pielikuma “Tehniskā specifikācija” un 3.pielikuma “Finanšu piedāvājums” dokumentus | Pretendentam ir jāiesniedz aizpildīti un parakstīti tirgus izpētes dokumenta 2.pielikuma “Tehniskā specifikācija” un 3.pielikuma “Finanšu piedāvājums” dokumenti |
| 3.4. | Pretendenta apliecinājums par iepriekšēju pieredzi tirgus izpētes priekšmetam līdzīgu preču izveidē un piegādē (2016., 2017. un 2018. un/vai 2019.gadā) | Pretendentam jāiesniedz apliecinājums, ka iepriekšējo gadu laikā (2016., 2017. 2018. un/vai 2019.gadā laika posmā līdz piedāvājuma iesniegšanas dienai) pretendents ir ieguvis pieredzi tirgus izpētes priekšmetam līdzīgu preču izveidē un piegādē, kā arī jānorāda informācija par izveidoto un piegādāto preci.  *\*Apliecinājums, kas pretendentam ir jāizpilda, ir pieejams tirgus izpētes dokumenta 4.pielikumā “Apliecinājums par pretendenta pieredzi”.* |
| 3.5. | Pozitīvas atsauksmes no iepirkuma priekšmetam līdzīgu preču saņēmējiem | Pretendentam **jāiesniedz** **vismaz 3 (trīs) pozitīvas atsauksmes** no preču saņēmējiem, kurus tas ir norādījis apliecinājumā par pieredzi tirgus izpētes priekšmetam līdzīgu preču izveidē un piegādē (tirgus izpētes dokumenta 4.pielikums).  *\*Pasūtītājam ir tiesības pārbaudīt pretendenta sniegtās informācijas patiesumu, sazinoties ar preču saņēmēju, kurš ir izsniedzis atsauksmi.*  *\*Ja atsauksme tiek saņemta no valsts pārvaldes institūcijas, tad tai ir jābūt reģistrētai konkrētajā institūcijā saskaņā ar normatīvo aktu prasībām.* |

1. **PRETENDENTA IZVĒLE, PARAUGU IZVEIDOŠANA UN IEPIRKUMA LĪGUMA SLĒGŠANA**
   1. Pasūtītājs izvēlas pretendentu, kura piedāvājums un iesniegtie dokumenti atbilst tirgus izpētes dokumenta 3.punkta prasībām un pretendenta piedāvājums ir saimnieciski izdevīgākais, pamatojoties uz tirgus izpētes vērtēšanas kritēriju rezultātiem. Ar izvēlēto pretendentu Pasūtītājs sazināsies personīgi, nosūtot paziņojumu par tirgus izpētes rezultātu uz pretendenta pieteikumā (1.pielikums ”Pieteikums dalībai tirgus izpētē”) norādīto e-pasta adresi.
   2. Pasūtītājam ir tiesības pieprasīt, lai izvēlētais pretendents izgatavo un iesniedz 1 (vienu) vīriešu uzvalka žaketes, 1 (vienu) vīriešu uzvalka bikšu un 1 (vienas) formas cepures ar nagu paraugus saskaņā ar tirgus izpētes dokumenta 2.pielikuma “Tehniskā specifikācija” 1., 3. un 5.punktu. Pēc paziņojuma saņemšanas pretendentam ir pienākums 2 (divu) darba dienu laikā no saņemtā paziņojuma dienas ierasties pie Pasūtītāja, iepriekš saskaņotā laikā, lai saņemtu Pasūtītāja īpašumā esošo melnas krāsas pusvilnas audumu. Auduma nodošana notiek ar pieņemšanas-nodošanas aktu, ko no Pasūtītāja puses paraksta Saimniecības nodaļas priekšnieka p.i. Juris Liepa vai viņa pienākumu izpildītājs, un no pretendenta puses pretendenta pārstāvēt tiesīgā persona.
   3. Pēc auduma saņemšanas pretendentam ir pienākums 5 (piecu) darba dienu laikā izveidot tirgus izpētes dokumenta 4.2.apakšpunktā norādītos paraugus un iesniegt izveidotos paraugus Pasūtītājam Lomonosova ielā 12A, Rīgā, LV-1019. **Pretendents paraugu izveidi un piegādi veic uz sava rēķina un nav tiesīgs Pasūtītājam pieprasīt apmaksāt paraugu izveides un piegādes izmaksas, kas tam ir radušās**.
   4. Pēc paraugu saņemšanas Pasūtītājs izvērtē pretendenta iesniegto paraugu atbilstību tirgus izpētes dokumenta 2.pielikuma “Tehniskā specifikācija” 1., 3. un 5.punktam, pēc kā par rezultātiem paziņo pretendentam.
   5. Ja pretendenta iesniegtie paraugi atbilst tirgus izpētes dokumenta 2.pielikuma “Tehniskā specifikācija” 1., 3. un 5.punkta prasībām, tad Pasūtītājs un Izpildītājs slēdz iepirkuma līgumu par visa tirgus izpētes priekšmeta izveidi. Izveidotais paraugs tiek iekļauts iepirkuma priekšmeta kopējā apjomā.
   6. Ja pretendenta iesniegtie paraugi neatbilst tirgus izpētes dokumenta 2.pielikuma “Tehniskā specifikācija” 1., 3. un 5.punkta prasībām, tad pretendenta piedāvājums tiek noraidīts un ar to iepirkuma līgumu neslēdz. Šādā gadījumā Pasūtītājs izvēlas nākamo saimnieciski izdevīgāko piedāvājumu. Pretendenta iesniegtie paraugi paliek Pasūtītāja īpašumā.
   7. **Paredzamā norēķinu kārtība (tiks iekļauta iepirkuma līgumā)**:
      1. ar pēcapmaksu 14 (četrpadsmit) dienu laikā no elektroniska rēķina ar tam klāt pievienotu Pasūtītāja un pretendenta parakstītu pavaddokumentu (turpmāk – elektroniskais rēķins) saņemšanas;
      2. Pretendents elektroniskā rēķina iesniegšanai izmanto Rīgas pilsētas pašvaldības portālu [www.eriga.lv](http://www.eriga.lv), norādot:

**Saņēmējs: Rīgas pilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.:90011524360;**

**PVN reģ.Nr.: LV90011524360;**

**Banka: Luminor Bank AS Latvijas filiāle;**

**SWIFT kods: NDEALV2X;**

**Konts: LV82NDEA0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* + 1. Rēķina iesniegšana notiek sekojoši:
       1. pretendents sagatavo rēķinu, atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par rēķina formātu;
       2. rēķinu apmaksai pretendents iesniedz Pasūtītājam, izvēloties vienu no sekojošiem rēķina piegādes veidiem:

- izveido programmatūru datu apmaiņai starp pretendenta norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā “Rēķinu iesniegšana”.

* + 1. Iepirkuma līgumā noteiktā kārtībā iesniegts rēķins nodrošina Pusēm rēķina izcelsmes autentiskumu un satura integritāti.
    2. Puses vienojas, ka rēķina apmaksas termiņu skaita no dienas, kad pretendents, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka pretendents ir iesniedzis pareizi, atbilstoši iepirkuma līguma nosacījumiem, aizpildītu rēķinu un Pasūtītājs to ir pieņēmis apmaksai.
    3. Pretendentam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
    4. Ja pretendents ir iesniedzis nepareizi aizpildītu un/vai iepirkuma līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Pretendentam ir pienākums iesniegt atkārtoti pareizi un iepirkuma līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad pretendents ir iesniedzis atkārtoto rēķinu.

Pielikumi:

1. 1.pielikums – “Pieteikums dalībai tirgus izpētē” uz 1 lp;
2. 2.pielikums – “Tehniskā specifikācija” uz 13 lp;
3. 3.pielikums – “Finanšu piedāvājums” uz 1 lp;
4. 4.pielikums – “Apliecinājums par pretendenta pieredzi” uz 1 lp.